Մարթա Էռլիխ

Մարթա Էռլիխ (Marta Ehrlich, ), 20-րդ դարի խորվաթ նկարչուհի։

Կենսագրություն 

Ծնվել է 1910 թվականի ապրիլի 27-ին Զագրեբում, հրեական ունևոր ընտանիքում։ Հայրը շինարարության ասպարեզում հայտնի կապալառու էր, մայրը՝ ուսուցչուհի։ Ճարտարապետ հորեղբայրն ու նկարչուհի մորաքույրը նույնպես քաղաքում ճանաչված անձնավորություններ էին։ Մարթան Զագրեբում ավարտել է տարրական ու ավագ դպրոցները և համալսարանին առընթեր գեղարվեստի ակադեմիան, ապա մեկնել է Փարիզ՝ կատարելագործելու նկարչական իր հմտությունները, տեխնիկան։ Երեք տարի անց վերադառնալով Զագրեբ՝ մասնավոր դասեր է առել նկարիչ Վլադիմիր Բեշիչից։ Մարթայի առաջին աշխատանքներում զգացվում է վերջինիս արվեստի ազդեցությունը։ 

Իր ստեղծագործական կարիերայի ընթացքում Էռլիխը հեղինակել է 227 բազմաժանր նկարներ, որոնք խորվաթական կերպարվեստի գնահատելի մասն են կազմում։ Նա ստեղծագործել է մինչև 1978 թվականը։ Դրանից երկու տարի անց ինքնասպանությամբ վերջ է տվել իր կյանքին։ Թաղվել է Զագրեբի կենտրոնական և ամենամեծ գերեզմանատանը՝ Միրոգոյում, ամուսնու՝ նկարիչ Կամիլո Տոմպայի շիրմի կողքին։

Ծանոթագրություններ

Գրականություն 

 

Նկարչուհիներ
Խորվաթիայի արվեստ
20-րդ դարի նկարիչներ
Խորվաթ նկարիչներ